CELEX: 32016R0442
Language: et
Date: 2016-03-23 00:00:00
Title: Komisjoni rakendusmäärus (EL) 2016/442, 23. märts 2016, millega muudetakse rakendusmäärust (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega

24.3.2016   
            
            
               ET
            
            
               Euroopa Liidu Teataja
            
            
               L 78/49
            
         KOMISJONI RAKENDUSMÄÄRUS (EL) 2016/442,
   23. märts 2016,
   millega muudetakse rakendusmäärust (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega
   EUROOPA KOMISJON,
   võttes arvesse Horvaatia ühinemislepingut,
   võttes arvesse Horvaatia ühinemisakti (1) ,eriti selle artikleid 41 ja 16 koostoimes selle IV lisa 3. jao punkti a alapunktiga 4,
   ning arvestades järgmist:
   
               (1)
            
            
               Komisjoni rakendusmääruses (EL) nr 170/2013 (2) on sätestatud üleminekumeetmed suhkrusektoris seoses Horvaatia Euroopa Liiduga ühinemisega. Kõnealuse määruse II peatüki 2. jaos on käsitletud Horvaatias ühinemise kuupäeval olnud ülemääraste suhkrukoguste kindlaksmääramist ja kõrvaldamist. Eelkõige on selles kehtestatud tähtajad ülemääraste suhkrukoguste kindlaksmääramiseks ja kõrvaldamiseks ning Horvaatia asjaomaste ettevõtjate poolt tõendite esitamiseks ülemääraste varude kõrvaldamise kohta. Kõnealuses määruses on määratud kindlaks ka võrdlusperioodid, mida tuleb kasutada Horvaatialt sissenõutava tasu arvutamisel juhul, kui ülemäärased suhkrukogused ei ole kõrvaldatud.
            
         
               (2)
            
            
               Komisjoni rakendusmäärusega (EL) nr 1345/2014 (3) on määratud kindlaks suhkru ülemäärased, enne ühinemist ladustatud kogused Horvaatias. Kõnealused kogused tuleb liidu turult kõrvaldada Horvaatia kulul vastavalt tähtaegadele, mis on sätestatud rakendusmääruses (EL) nr 170/2013, mida on muudetud komisjoni rakendusmäärusega (EL) 2015/1407 (4).
            
         
               (3)
            
            
               26. jaanuari 2016. aasta kirjas teatas Horvaatia komisjonile, et kuigi ta ei sea kahtluse alla komisjoni poolt kindlaks määratud kohustust tagada ülemääraste suhkrukoguste kõrvaldamine, on ootamatud menetluslikud raskused seoses kohustusega sundida asjaomaseid ettevõtjaid ülemääraseid koguseid kõrvaldama, viinud kõrvaldamiseks ettenähtud tähtaja pikendamiseni, kuid see ei ole siiski suutnud olukorda lahendada ning oleks vaja lisaaega. Seepärast on asjakohane pikendada rakendusmäärusega (EL) nr 170/2013 ette nähtud tähtaegu nelja kuu võrra.
            
         
               (4)
            
            
               Seepärast tuleks rakendusmäärust (EL) nr 170/2013 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 170/2013 muudetakse järgmiselt.
   
               1)
            
            
               Artikli 9 lõikes 1 asendatakse kuupäev „31. märtsiks 2016” kuupäevaga „31. juuliks 2016”.
            
         
               2)
            
            
               Artiklit 10 muudetakse järgmiselt:
               
                           a)
                        
                        
                           „31. märtsini 2016” asendatakse kuupäevaga „31. juulini 2016”;
                        
                     
                           b)
                        
                        
                           „30. novembriks 2016” asendatakse kuupäevaga „31. märtsiks 2017”.
                        
                     
         
               3)
            
            
               Artiklit 11 muudetakse järgmiselt:
               
                           a)
                        
                        
                           lõikes 1 asendatakse kuupäev „30. juuniks 2016” kuupäevaga „31. oktoobriks 2016”;
                        
                     
                           b)
                        
                        
                           lõike 2 neljandas lõigus asendatakse kuupäev „31. märtsini 2016” kuupäevaga „31. juulini 2016”.
                        
                     
         
               4)
            
            
               Artiklit 12 muudetakse järgmiselt:
               
                           a)
                        
                        
                           lõikes 1 asendatakse kuupäev „31. juuliks 2016” kuupäevaga „30. novembriks 2016”;
                        
                     
                           b)
                        
                        
                           lõiget 2 muudetakse järgmiselt:
                           
                                       i)
                                    
                                    
                                       esimeses lõigus asendatakse kuupäev „31. märtsini 2016” kuupäevaga „31. juulini 2016”;
                                    
                                 
                                       ii)
                                    
                                    
                                       teises lõigus asendatakse kuupäev „30. novembriks 2016” kuupäevaga „31. märtsiks 2017”;
                                    
                                 
                                       iii)
                                    
                                    
                                       kolmandas lõigus asendatakse kuupäev „30. septembriks 2016” kuupäevaga „31. jaanuariks 2017”.
                                    
                                 
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 112, 24.4.2012, lk 10.
   
      (2)  Komisjoni 25. veebruari 2013. aasta rakendusmäärus (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega (ELT L 55, 27.2.2013, lk 1).
   
      (3)  Komisjoni 17. detsembri 2014. aasta rakendusmäärus (EL) nr 1345/2014 suhkru, isoglükoosi ja fruktoosi ülemääraste koguste kindlaksmääramise kohta Horvaatias (ELT L 363, 18.12.2014, lk 80).
   
      (4)  Komisjoni 19. augusti 2015. aasta rakendusmäärus (EL) 2015/1407, millega muudetakse rakendusmäärust (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega (ELT L 219, 20.8.2015, lk 1).